Riebeeckrand heel breëbors oor sy netbalmeisies | Netwerk24
Riebeeckrand heel breëbors oor sy netbalmeisies
Die netbalmeisies van die Hoërskool Riebeeckrand in Randfontein is vanjaar weer vuur en vlam op die netbalbane.
Die drie meisies wat in die Gautengse oefengroep opgeneem is, is van links Devonique Breedt, Nicola van der Merwe en Melouise Mulder.
Die skool se eerste netbalspan het die Hoërskool Overvaal in Vereeniging met ’n telling van 22-21 in die Noordwes-Universiteit se 16-reeks geklop.
Dieselfde span het die Hoërskool Bekker in Magaliesburg met ’n puik telling van 47-9 geklop.
In hul eerste ligawedstryd vroeër vandeesmaand het die span die Johannesburgse Glenvista High School met 38-2 geklop.
Die span het in die skoolvakansie na Mosselbaai in die Wes-Kaap getoer en aan die AJ-sportweek deelgeneem. Hier het hulle sesde uit 23 skole geëindig.
Vyf Riebeeckranders – Me­louise Mulder, Criske Hechter, Sharne Landman, Devonique Breedt en Elizma Pio – is uit 230 spelers gekies om na Maleisië en Singapoer te toer. Mulder en Hechter is ook vir die toernooispan gekies.
Vanjaar spog die skool weer breëbors met ses meisies wat in die D2-span opgeneem is en drie meisies wat in die Gautengse oefengroep is. Die meisies in die D2-span is Dehandri Thoms (o.15), Breedt (o.16), Nicola van der Merwe (o.16), Mulder (o.19), Danielle Olivier (o.19) en Mantiki Makayi (o.19).
Die drie wat verder deurgedring het en in die Gautengse oefengroep opgeneem is, is Breedt, Van der Merwe en Mulder. – Elzeri Wright
Meer oor: Randfontein | Skole | Netbal
Riebeeckrand beloon sy harde werkers
Poortloopseremonie ’n trotse Riebies-tradisie
Riebeeckrand is rég vir ander skole
1 skool, 2 meisies, 11 onderskeidings!